ตระกูลปลาหนัง - วิกิพีเดีย

# ตระกูลปลาหนัง

### จากวิกิพีเดีย สารานุกรมเสรี

ตระกูลปลาหนัง | ...

ปลาเค้าขาว (Wallago attu)
การจำแนกชั้นทางวิทยาศาสตร์

อาณาจักร | Animalia
ไฟลัม | Chordata
ชั้น | Actinopterygii
ตระกูลใหญ่ | Ostariophysi
ตระกูล | Siluriformes

วงศ์
35 วงศ์ ดูรายละเอียดในบทความ

ตระกูลปลาหนัง หรือ อันดับปลาหนัง เป็นตระกูลทางอนุกรมวิธาน (order) ของปลาจำนวนหนึ่ง มีชื่อวิทยาศาสตร์ว่า Siluriformes มีชื่อภาษาสามัญอังกฤษว่า catfish ตระกูลปลาหนังเป็นตระกูลที่มีจำนวนปลามากถึง 35 วงศ์ และ 2,867 ชนิด ซึ่งประกอบไปด้วยปลาที่มีความสำคัญทางเศรษฐกิจที่รู้จักกันดี เช่น ปลาดุก ปลาสวาย ปลาบึก ปลาเนื้ออ่อน ปลากด

## [แก้] ลักษณะ

ปลาในตระกูลนี้ เป็นปลาที่ไม่มีเกล็ด จึงเป็นที่มาของชื่อปลาหนัง ปลาหลายชนิดในตระกูลนี้มีผิวหนังอ่อนนุ่ม แต่บางชนิดก็มีเกราะแข็งหุ้มร่างกาย เช่น ปลาเทศบาล และปลาแพะ ปลาหนังส่วนใหญ่มีหนวดใช้ช่วยหาอาหาร ซึ่งจำนวนหนวดจะแตกต่างกันไปตามชนิด โดยปลาหนังที่มีหนวดมากที่สุด จะมีหนวดสี่คู่ แบ่งเป็น หนวดที่รูจมูกหนึ่งคู่ หนวดที่ข้างปากหนึ่งคู่ และหนวดใต้คางสองคู่ ปลาหนังเกือบทุกชนิด มีเงี่ยงแข็งบนครีบกระโดงหลังและครีบอก ซึ่งไว้ใช้ป้องกันตัว เงี่ยงของปลาหนังบางชนิดมีพิษเป็นอันตรายต่อมนุษย์ได้

ปลาหนังมีถิ่นกำเนิดกว้าง สามารถพบได้ในทุกทวีป ยกเว้นแต่เพียงขั้วโลกใต้ ปลาส่วนใหญ่เป็นปลาน้ำจืด แต่ก็มีข้อยกเว้น เช่น ปลาในวงศ์ปลากดทะเลและวงศ์ปลาดุกทะเล ซึ่งอาศัยในน้ำกร่อยและน้ำทะเลได้

## [แก้] วงศ์

ตระกูลปลาหนังในปัจจุบัน สามารถแบ่งย่อยออกไปได้ 35วงศ์ ตัวอย่างวงศ์ที่สำคัญและพบในประเทศไทย ได้แก่

- วงศ์ปลาขยุย (Akysidae)
- วงศ์ปลาดัก (Amblycipitidae)
- วงศ์ปลากดทะเล (Ariidae) รวมทั้ง ปลาริวกิว ปลาอุก
- วงศ์ปลากด (Bagridae) รวมทั้ง ปลาแขยง
- วงศ์ปลากะแมะ (Chacidae)
- วงศ์ปลาดุก (Clariidae) รวมทั้ง ปลาจีด
- วงศ์ปลาสวาย (Pangasiidae) รวมทั้ง ปลาสังกะวาด ปลาเผาะ ปลาโมง ปลาบึก ปลาเทโพ ปลาเทพา
- วงศ์ปลาดุกทะเล (Plotosidae)
- วงศ์ปลาหวีเกศ (Schilbeidae) รวมทั้ง ปลาสังกะวาด ปลายอนทอง ปลายอนโล่
- วงศ์ปลาเนื้ออ่อน (Siluridae) รวมทั้ง ปลาก้างพระร่วง ปลาเบี้ยว ปลาสายยู ปลาปีกไก่ ปลาชะโอน ปลาเค้า
- วงศ์ปลาแค้ (Sisoridae) รวมทั้ง ปลาค้างคาว ปลายะคุย

นอกจากนี้ ยังมีวงศ์ปลาหนังจากต่างประเทศ ซึ่งนิยมเลี้ยงเป็นปลาสวยงามทั่วไป คือ

- Callichthyidae (ปลาแพะ)
- Loricariidae (ปลาเทศบาล ปลาซัคเกอร์)
- Malapteruridae (ปลาดุกไฟฟ้า)
- Mochokidae (ปลากลับหัว)
- Pimelodidae (ปลาเรดเทลแคทฟิช ปลาไทเกอร์โชวเวลโนส)

ดึงข้อมูลจาก "http://th.wikipedia.org../../../%E0%B8%95/%E0%B8%A3/%E0%B8%B0/%E0%B8%95%E0%B8%A3%E0%B8%B0%E0%B8%81%E0%B8%B9%E0%B8%A5%E0%B8%9B%E0%B8%A5%E0%B8%B2%E0%B8%AB%E0%B8%99%E0%B8%B1%E0%B8%87.html".

หมวดหมู่: ตระกูลปลาหนัง | ปลาน้ำจืด | ปลาตู้

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- English
- ᏣᎳᎩ
- Dansk
- Deutsch
- Suomi
- Français
- Íslenska
- 日本語
- Basa Jawa
- Latina
- Lietuvių
- Bahasa Melayu
- Nederlands
- ‪Norsk (bokmål)‬
- Polski
- Português
- Svenska
- Türkçe
- 中文